Хто наш сьцяганосьбіт? Ніна Багінская. Дык напэўна трэба нашым праваабарончым арганізацыям, апазыцыйным партыям задумацца і рабіць больш працы, каб шэрагі пашыраліся, і ў тым ліку было больш жанчын. Калі я ўзгадваю нядаўна загінулага Аляксандра Коржыча, то менавіта дзякуючы дзейнасьці яго мамы, жанчыны, якая страціла адзінага сына, пачалася нарэшце барацьба з дзедаўшчынай у краіне. Жанчына, якая больш эмацыйная, эмпатыйная, якая спачувае, ня можа быць безадказнай за стан справаў у краіне, у сяле, у сваім гарадку. Давайце ж рабіць усё, ствараць умовы, каб у жанчын фармавалася грамадзянская актыўнасьць.